《和介甫少狂喜文章》
宋代·王庭圭

少狂喜文章，顶戴千佛名。年大意转拙，肠饥犹舌耕。

笔扛百斛意，诗当五言城。傥无封侯骨，止是识字氓。

长安公卿中，阅人如践更。扁舟苟能办，自足了一生。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。